
korralduse nr ..... juurde


Narva Laste Loomemaja hoolekogu põhimäärus

Üldised sätted

1. Narva Laste Loomemaja (edaspidi “kool”) hoolekogu vastavalt Huvialakooli Seadusele on kollegiaalne organ, mis tegutseb kooli juures ning mille ülesandeks on koordineerida pedagoogide, õpilaste, linnavolikogu, lastevanemate, vilistlaste ja teiste organisatsioonide tegevust toetamaks kooli õppe- ja kasvatustegevust ning paremate tingimuste loomist õppilastele.

2. Hoolekogu tegevus toetub järgmistele õigusaktidele:

· Huvialakooli  seadusele;

· Teadus- ja Haridusministeeriumi õigusaktidele;

· Narva Linnavalitsuse ja Narva Linnavolikogu määrustele;

· Narva Laste Loomemaja põhikirjale

Hoolekogu moodustamine kord

1. Hoolekogu moodustab ja tema töökorda kinnitab Narva Linnavalitsus.

2. Hoolekogu koosseisu kuuluvad Narva Linnavolikogu esindaja, õpilaste esindaja, 2 pedagoogi, 5 lastevanemate, vilistlase ja kooli toetavate organisatsioonide esindajat.

3. Hoolekogu koosseis kinnitatakse 2 aastaks.

4. Hoolekogu töö organiseerimiseks valitakse kinnitatud liikmeskonnast hoolekogu esimees ja esimehe abi.

5. Hoolekogu töö korraldamisel analüüsi ja eksperthinnangute saamiseks võib kaasata spetsialiste ja eksperte, võib luua pidevalt tegutsevaid ja ajutisi töögruppe.

Hoolekogu ülesanded

Hoolekogu:

1. Arutab läbi kooli arengukava, hindab seda, lähtudes potentsiaalsete õppurite seisukohast ning linna kultuurilistest ja sotsiaalsetest arengusuundadest.

2. Osaleb vajalike tingimuste loomises kooli edukaks õppe- ja kasvatustegevuseks.

3. Kooskõlastab konkursi tingimused ja korra direktori vakantse töökoha täitmiseks enne konkursi väljakuulutamist Narva Linnavalitsuse poolt.

4. Kooskõlastab kooli eelarve enne selle esitamist Narva Linnavalitsusele.

5. Kooskõlastab kooli õppekava enne selle esitamist õppenõukogule.

6. Osaleb kooli finantsmajanduslike ja organisatsiooniliste probleemide lahendamises.

7. Jälgib kooli juhtimise korraldamist ja tervisekaitsenõuete täitmist.

8. Jälgib kooli eelarveliste vahendite sihipärast ja otstarbekat kasutamist, samuti muude rahaliste ja materiaalsete vahendite kasutamist.

9. Osaleb koos kooli juhtkonnaga ja õppenõukoguga õpperühmade täituvusmäära otsustamises.

10. Kooli juhtkonna ettepanekul kooskõlastab õppemaksust vabastamise korra andekate, vähekindlustatud ja abi vajavatest peredest laste kohta Narva Linnavalitsuse poolt selleks ettenähtud vahendite piires.

Hoolekogu õigused

1. Hoolekogu kuulab ära direktori aruanded kooli õppe- ja kasvatustegevuse ja majandusliku tegevuse kohta.

2. Hoolekogul on õigus saada oma töö korraldamiseks vajalikku informatsiooni.

3. Teha ettepanekuid kooli juhtkonnale, Narva Linnavalitsusele, Narva Linnavolikogule, teistele organisatsioonidele ja asutustele hariduse, kultuuri ja noorsootöö küsimustes ülalmainitud töövaldkondade töökorralduse kohta, lähtudes linna vajadustest ja võimalustest.

4. Osaleda Narva Linnavalitsuse konkursikomisjoni töös kooli direktori kandidatuuri kinnitamiseks.

5. Anda soovitusi ja ettepanekuid kooli juhtkonnale töötajate valikul, õppe- ja kasvatustöö organiseerimisel ja ruumide sihipärasel kasutamisel.

Hoolekogu töökord

1. Hoolekogu koosolekud toimuvad mitte harvemini kui kord kvartalis. Hoolekogu kutsub kokku hoolekogu esimees, tema äraolekul - esimehe abi.

2. Hoolekogu erakorralise koosoleku võivad kokku kutsuda initsiatiivi korras vähemalt 3 hoolekogu liiget või kooli direktor, samuti võib koosolek toimuda Narva Linnavalitsuse ettepanekul.

3. Hoolekogu koosolekut loetakse õiguspädevaks siis, kui koosolekust võtab osa üle 50% hoolekogu liikmete arvust.

4. Hoolekogu kõiki liikmeid tuleb informeerida vähemalt 3 päeva enne koosoleku toimumise päeva.

5. Hoolekogu koosolekul võib osaleda kooli direktor, linnavalitsuse esindaja ja teised isikud hoolekogu esimehe nõusolekul.

6. Hoolekogu otsused vormistatakse kirjalikult ja kinnitatakse hoolekogu esimehe allkirjaga ning otsused on kohustuslikud kooli direktorile täitmiseks.

7. Vaidlused lahendatakse Narva Linnavalitsuse poolt, kes on hoolekogu loonud ja kinnitanud, lähtudes kehtivast seadusandlusest. Linnavalitsuse otsused on lõplikud.
8. Kooli direktoril on õigus tasustada hoolekogu tööd või hoolekogu töösse kaasatud spetsialiste rahaliste vahendite olemasolul.
9. Hoolekogu aruandluse korra kinnitab Linnavalitsus.

